title: 2012/564/EU: Az Európai Parlament határozata ( 2012. május 10. ) az Európai Szakképzésfejlesztési Központ 2010-es pénzügyi évre szóló költségvetésének végrehajtására vonatkozó mentesítésről

text:
               17.10.2012

               HU

               Az Európai Unió Hivatalos Lapja

               L 286/148

         AZ EURÓPAI PARLAMENT HATÁROZATA
   (2012. május 10.)
   az Európai Szakképzésfejlesztési Központ 2010-es pénzügyi évre szóló költségvetésének végrehajtására vonatkozó mentesítésről
   (2012/564/EU)
   AZ EURÓPAI PARLAMENT,

               —

               tekintettel az Európai Szakképzésfejlesztési Központnak a 2010-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Szakképzésfejlesztési Központ 2010-es pénzügyi évre vonatkozó éves beszámolójáról szóló jelentésére, a Központ válaszaival együtt (1),

               —

               tekintettel a Tanács 2012. február 21-i ajánlására (06083/2012 – C7-0051/2012),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Európai Szakképzésfejlesztési Központ létrehozásáról szóló, 1975. február 10-i 337/75/EGK tanácsi rendeletre (3) és különösen annak 12a. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A7-0129/2012),

               1.

               mentesítést ad az Európai Szakképzésfejlesztési Központ igazgatója számára a Központ 2010-es pénzügyi évre szóló költségvetésének végrehajtására vonatkozóan;

               2.

               észrevételeit az alábbi állásfoglalásban ismerteti;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Szakképzésfejlesztési Központ igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 366., 2011.12.15., 127. o.

      (2)  HL L 248., 2002.9.16., 1. o.

      (3)  HL L 39., 1975.2.13., 1. o.

      (4)  HL L 357., 2002.12.31., 72. o.
   MELLÉKLET

      AZ EURÓPAI PARLAMENT UTÓBBI ÉVEKBEN TETT AJÁNLÁSAI

               Európai Szakképzésfejlesztési Központ

               2006

               2007

               2008

               2009

               Teljesítmény

               Tárgytalan

               A célkitűzések és a teljesítménymutatók gyakran nem mérhetők → a Központnak fejlesztenie kell a tervezését. Világos és egyértelmű kapcsolatba kell hoznia a kitűzött célokat az azok megvalósításához szükséges költségvetési források felhasználásával

                           —

                           Felhívja az ügynökséget, hogy tűzzön ki SMART-célkitűzéseket és határozzon meg RACER-mutatókat, illetve készítsen Gantt-diagramot → eredményorientált megközelítés előmozdítása

                           —

                           Felhívja az ügynökséget, hogy az ebben az évben és az ezt megelőző években végrehajtott műveletekről készítsen időrendi elemzést

                           —

                           Felhívja a Központot és az Európai Képzési Alapítványt, hogy 2009-es éves tevékenységi jelentésébe foglaljon bele egy, az együttműködési megállapodás nyomon követéséről szóló részletes jelentést

               Felhívja a Központot, hogy ismertesse a megadandó mentesítés évében és a megelőző pénzügyi évben végrehajtott műveletek egyértelmű összehasonlítását

               Költségvetési és pénzgazdálkodás

                           —

                           A célhoz kötöttség elvét nem tartották be pontosan: a kötelezettségvállalások 43 %-át átvitték a következő pénzügyi évre. A működési tevékenységek esetében a kifizetési előirányzatok több mint 20 %-át törölték. Nagy számú költségvetési átcsoportosítás

                           —

                           Átláthatósági problémák a közbeszerzési eljárások során

               Tárgytalan

               Hiányosságok a működési tevékenységek differenciált előirányzatainak tervezésében és felügyeletében: a kifizetési előirányzatok 25 %-át átvitték

               Felhívja a Központot, hogy hatékonyabban alkalmazza a célhoz kötöttség és az átláthatóság költségvetési elveit

               Humánerőforrás

               Átláthatósági problémák: az előválogatás során a központ két esetben nem ellenőrizte megfelelően az álláshirdetésben előírt szükséges szakmai tapasztalat meglétét

               Tárgytalan

               Tárgytalan

               Megjegyzi, hogy a Számvevőszéknek a Központhoz intézett 2009-es jelentésében foglalt, az átláthatóság további javítását sürgető megjegyzéseit követően a Központ változtatásokat vezetett be személyzeti felvételi eljárásaiban; üdvözli, hogy 2010 júniusa óta a Központ kezdeményezte az írásbeli vizsgák és felvételi beszélgetések kérdéseinek az előválogató teszteket megelőzően történő összeállítását

               Belső ellenőrzés

               A belső ellenőrzési eljárásokat még nem zárták le

               Tárgytalan

               Felhívja az ügynökséget, hogy tegyen eleget a Belső Ellenőrzési Szolgálat 30 ajánlása közül 15-nek: azaz a humánerőforrás területén a következőknek: a személyzet teljesítménye, személyes célok kitűzése, valamint a személyzeti bizottság szerepének és feladatainak meghatározása

                           —

                           Felhívja a Központ igazgatóját, hogy nyújtson konkrét információkat a Belső Ellenőrzési Szolgálat által 2008. december 31-én megfogalmazott 15, illetve 2009. december 31-én megfogalmazott újabb 14 ajánlás tartalmával kapcsolatban

                           —

                           Felhívja a Központot, hogy az eszköznyilvántartás átláthatóságának növelése érdekében tájékoztassa a mentesítésért felelős hatóságot a kötelezettségvállalások visszavonására vonatkozó eljárás tekintetében tett lépésekről. A Központ továbbá megkezdte a főbb ellenőrzési folyamatok dokumentálását

          ---documentbreak---

               17.10.2012

               HU

               Az Európai Unió Hivatalos Lapja

               L 286/149

         AZ EURÓPAI PARLAMENT ÁLLÁSFOGLALÁSA
   (2012. május 10.)
   az Európai Szakképzésfejlesztési Központ 2010-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
   AZ EURÓPAI PARLAMENT,

               —

               tekintettel az Európai Szakképzésfejlesztési Központnak a 2010-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Szakképzésfejlesztési Központ 2010-es pénzügyi évre vonatkozó éves beszámolójáról szóló jelentésére, a Központ válaszaival együtt (1),

               —

               tekintettel a Tanács 2012. február 21-i ajánlására (06083/2012 – C7-0051/2012),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Európai Szakképzésfejlesztési Központ létrehozásáról szóló, 1975. február 10-i 337/75/EGK tanácsi rendeletre (3) és különösen annak 12a. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A7-0129/2012),

               A.

               mivel a Számvevőszék megállapította, hogy kellő mértékben megbizonyosodott arról, hogy az Európai Szakképzésfejlesztési Központ (a továbbiakban: a Központ) 2010-es pénzügyi évre vonatkozó éves beszámolója megbízható, és hogy az annak alapjául szolgáló ügyletek jogszerűek és szabályszerűek;

               B.

               mivel 2011. május 10-én a Parlament megadta a mentesítést a Központ igazgatójának a 2009-es pénzügyi évre szóló költségvetésének végrehajtására vonatkozóan (5), és a mentesítési határozatot kísérő állásfoglalásban a Parlament többek között:

                           —

                           sürgette a Központot, hogy hatékonyabban alkalmazza a célhoz kötöttség és az átláthatóság költségvetési elveit,

                           —

                           tudomásul vette, hogy a Központnál előirányzatok átvitele (az igazgatási kiadások [II. cím] 31 %-a) és törlése (a működési tevékenységekre vonatkozó teljes előirányzatok 24 %-a) történt,

                           —

                           felszólította a Központ igazgatóját, hogy nyújtson konkrétabb információkat a Belső Ellenőrzési Szolgálat által 2008. december 31-én megfogalmazott 15, illetve 2009. december 31-én megfogalmazott újabb 14 függőben lévő ajánlás tartalmával kapcsolatban,

                           —

                           felhívta a Központot, hogy az eszköznyilvántartás átláthatóságának növelése érdekében tájékoztassa a mentesítésért felelős hatóságot a kötelezettségvállalások visszavonására vonatkozó eljárás tekintetében tett lépésekről;

               C.

               mivel a Központ 2010-es pénzügyi évre vonatkozó teljes költségvetése 18 300 000 EUR volt, ami 2009-hez képest 1,6 %-os csökkenést jelent,

               D.

               mivel az Unió hozzájárulása a Központ költségvetéséhez a 2010-es pénzügyi évben 16 920 000 EUR-t tett ki, ami a 2009-es évhez képest 2 %-os növekedés;

      Költségvetési és pénzgazdálkodás

               1.

               rámutat, hogy a Központ 2010-es pénzügyi évre vonatkozó éves beszámolójából kiderül, hogy 2010. december közepén a Központ számára 810 000 EUR összegű pótköltségvetést és költségvetés-módosítást biztosítottak a Foglalkoztatási Főigazgatóság által kérelmezett, a készségigények előrejelzésének területén folytatott tanulmányok finanszírozására;

               2.

               tudomásul veszi az igazgatótanácsnak a Központ 2010-es végleges éves beszámolójáról szóló véleményében megfogalmazott megállapítást, mely szerint az uniós hozzájárulásból finanszírozott 2010-es költségvetést 99 %-ban végrehajtották;

               3.

               tudomásul veszi továbbá, hogy a Központ éves beszámolója szerint a 2009-es évhez képest a reprezentációs költségek 233 %-kal, az ülésekhez kapcsolódó költségek pedig 37 %-kal emelkedtek; elismeri az e költségek emelkedésének indokolásáról szóló 2012. február 23-i levél kézhezvételét; megjegyzi, hogy a reprezentációs költségek emelkedését a korábbi igazgató távozása alkalmából rendezett fogadás megszervezése okozta; felkéri a Központot, hogy a reprezentációs és az ülésekhez kapcsolódó költségeket a valós igényeknek megfelelően korlátozza;

               4.

               megállapítja, hogy a Központ két Unión kívüli államtól kap éves hozzájárulást, amelyek részesülnek a Központ tevékenységének eredményeiből; megállapítja, hogy Norvégia és Izland hozzájárulása a Központ 2010-es pénzügyi évre vonatkozó költségvetéséhez 421 308 EUR-t tett ki; emlékeztet arra, hogy ezeket a pénzösszegeket címzett bevételként kezelik, így azokat konkrét projektekhez kell lekötni; megállapítja, hogy a Központ 2010-ben nem teljesítette az e pénzösszegek felhasználása tekintetében kitűzött célt; hangsúlyozza, hogy a Számvevőszék a 2009-es pénzügyi évre már ismertette észrevételeit a Központ e pénzösszegek felhasználásával kapcsolatos hiányosságairól; elismeri az e helyzet magyarázatát tartalmazó 2012. február 23-i levél kézhezvételét; ezzel kapcsolatban üdvözli, hogy 2011-ben a kitűzött célt elérték, és a tervezett költségvetés 100 %-át végrehajtották; tudomásul veszi a Központ magyarázatát, miszerint a 2010-re előirányzott célt azért nem érték el, mert elhalasztották a Központ épületeinek felújítását; megállapítja továbbá, hogy a Központ elkötelezte magát amellett, hogy Norvégia és Izland előző évi hozzájárulásait 2012-ben kimeríti; felhívja a Központot, hogy e hozzájárulások felhasználásáról folyamatosan tájékoztassa a mentesítésért felelős hatóságot;

      Átvitt előirányzatok

               5.

               a Központ éves beszámolójából megállapítja, hogy 2010-ben az I. címből (személyzeti kiadások) és a II. címből (igazgatási kiadások) a Központ 794 700 EUR-t vitt át 2011-re; emlékeztet arra, hogy az előirányzatok automatikus átvitele csak az I. és a II. címhez kapcsolódó kiadások esetében lehetséges;

               6.

               a Központ éves beszámolójából megállapítja továbbá, hogy a II. cím szerinti kiadásokhoz kapcsolódóan 55 910 EUR értékben történt nem automatikus átvitel;

               7.

               bizonyos mértékű fejlődést állapít meg, mivel a törölt kifizetési előirányzatok a 2009-es 24 %-ról 2010-ben 14 %-ra csökkentek; üdvözli továbbá a Központ arra irányuló kötelezettségvállalását, hogy a költségvetés végrehajtásának (kötelezettségvállalások, kifizetések) és a beszerzések folyamatának formanyomtatványokkal történő felügyelete révén csökkentse az átviteleket;

               8.

               ugyanakkor felszólítja a Központot, hogy tegyen nagyobb erőfeszítéseket az átvitt előirányzatok csökkentésére, hogy ezzel nagyobb mértékben tiszteletben tartsa az évenkéntiség elvét; emlékezteti a Központot, hogy ez úgy érhető el, ha tervezési és ellenőrzési rendszereit még inkább tökéletesíti, valamint ha a szerződéskötést a naptári év során korábban kezdeményezi;

      Átcsoportosítások

               9.

               üdvözli, hogy a Központ biztosítani tudta a mentesítésért felelős hatóságot arról, hogy hatékonyan alkalmazta az átláthatóság elvét azáltal, hogy a költségvetési sorok közötti, az év során előforduló valamennyi átcsoportosításról rendszeresen jelentést tett igazgatótanácsának; rámutat különösen arra, hogy 2011. szeptember 20-ától kezdve a Központ öt esetben csoportosított át kötelezettségvállalási előirányzatokat a költségvetési sorok között (maximum 35 000 EUR értékben), valamint, hogy az igazgatótanácsot rendszeresen tájékoztatták ezekről az átcsoportosításokról; mindazonáltal felszólítja a Központot, hogy a célhoz kötöttség elvének alkalmazása érdekében is a lehető legnagyobb mértékben csökkentse ezeket az átcsoportosításokat;

      Humánerőforrás (HR)

               10.

               nyugtázza, hogy az igazgató megbízatása lejártát követően 2010. október 15-én elhagyta a Központot, és új kinevezést vállalt az olaszországi szakoktatási és -képzési, foglalkoztatási és szociálpolitikai ügynökségnél;

               11.

               a Központ éves tevékenységi jelentése alapján megállapítja, hogy 2010. december 31-én a Központ 96 fős személyzetet foglalkoztatott, amely öt álláshellyel kevesebb mint amennyi a létszámtervben szerepel; megállapítja, hogy a személyzet teljes számához 24 szerződéses alkalmazottat és 5 kihelyezett nemzeti szakértőt is hozzáadtak, valamint hogy az operatív és adminisztratív személyzet 90:35 arányban oszlik meg;

               12.

               tudomásul veszi az igazgatótanácsnak a Központ 2010-es végleges éves beszámolójához fűzött véleményében olvasható nyilatkozatát, mely szerint mind az öt betöltetlen álláshely esetében a felvételi eljárás vagy folyamatban volt, vagy 2010. december 31-ére már sikeresen lezárult;

               13.

               üdvözli, hogy a Központ 2010-ben véglegesítette a Recon (Recruitment Online) elnevezésű online munkaerő-felvételi eszközt, melynek révén a Központ felgyorsíthatja és hatékonyabbá teheti felvételi eljárását;

      Teljesítmény

               14.

               megelégedéssel állapítja meg, hogy a Központ a mentesítésért felelős hatóság kérésének megfelelően rendelkezésre bocsátotta 2011 valamennyi kulcsfontosságú működési tevékenységének Gantt-diagramját; emlékezteti a Központot arra, hogy ezek a diagramok tömören ismertetik azt, hogy az egyes alkalmazottak mennyi időt töltöttek az egyes projektekkel, továbbá eredményszemléletű megközelítést szorgalmaznak;

               15.

               a Központ éves tevékenységi jelentése alapján megállapítja, hogy a teljesítménymérő rendszert teljes mértékben átültették a gyakorlatba, és bátorítja a Központot, hogy a teljesítménymérő rendszer inkább mennyiségi jellegű mutatóinak kiegészítéseképpen fejlessze tovább a minőségi értékeléseket;

      Belső ellenőrzés

               16.

               megállapítja, hogy a Központnak még végre kell hajtania a Belső Ellenőrzési Szolgálat által a humánerőforrás-menedzsment 2008-as ellenőrzése és a 2009-es etikai ellenőrzés során megfogalmazott egyes ajánlásokat; elismeri a magyarázatokat tartalmazó 2012. február 23-i levél kézhezvételét; üdvözli, hogy a humánerőforrás-menedzsment 2008-as ellenőrzésének idejére a 14 ajánlásból 13-at teljesítettek; üdvözli továbbá, hogy a 2009-es etikai ellenőrzés idejére a 17 ajánlásból 16-ot teljesítettek; felhívja a Központot, hogy tájékoztassa a mentesítésért felelős hatóságot a fennmaradó ajánlások végrehajtásának menetéről;

               17.

               a Központ éves jelentése alapján megállapítja, hogy a Belső Ellenőrzési Szolgálat 2010-ben elvégezte az IKT-kockázatelemzését; üdvözli, hogy az említett informatikai kockázatértékelés megállapításai nyomán a Központ 2011. december 31-ére valamennyi tervezett intézkedését végrehajtotta;

               18.

               megállapítja továbbá, hogy 2010 áprilisában a Belső Ellenőrzési Szolgálat újabb ellenőrzést hajtott végre a Központ éves tevékenységi jelentésével és a megbízhatósági nyilatkozat elemeivel kapcsolatban; a Központ tájékoztatása alapján elismeri, hogy a Központ a Belső Ellenőrzési Szolgálat végleges jelentését 2010. július 5-én kapta kézhez, és hogy ez a jelentés kellő mértékben garantálta az éves jelentés megvalósulását, beleértve az igazgató megbízhatósági nyilatkozatát; üdvözli a Központ által a 2012. február 23-i levélben nyújtott tájékoztatást, mely szerint 2011. december végére a Belső Ellenőrzési Szolgálat mind a hét ajánlását végrehajtották;

               19.

               az éves tevékenységi jelentés alapján megállapítja, hogy a Központ 2009-ben új belső ellenőrzési szabványokat kezdett alkalmazni, valamint hogy 2010 végére a 8. és a 10. szabvány kivételével maradéktalanul teljesültek az alapkövetelmények; üdvözli a 2012. február 23-i levélben kapott tájékoztatást, mely szerint 2011 végére maradéktalanul teljesültek a 8. szabványra vonatkozó alapkövetelmények; tudomásul veszi a Központ elkötelezettségét amellett, hogy 2012 első félévében teljesíti a 10. szabványra vonatkozó alapkövetelményeket is;

      Belső ellenőrzési részleg (IAC)

               20.

               a Központ éves tevékenységi jelentése alapján megállapítja, hogy a belső ellenőrzési részleg 2010-es ellenőrzési terve célul tűzte ki a közbeszerzési eljárások számos utólagos és folyamatközi ellenőrzését, különösen a szerződések és az odaítélési eljárások vizsgálata céljából; megállapítja továbbá, hogy a belső ellenőrzési részleg által az odaítélési eljárásokkal kapcsolatban lefolytatott ellenőrzést követően a Központ nekifogott a nemzeti kedvezményezetteknek kifizetett, összesen 23 647,67 EUR-t kitevő összegek beszedésének;

               21.

               aggodalmának ad hangot amiatt, hogy a belső ellenőrzési részleg 2010. augusztus 31-én megszűnt; úgy véli, hogy a belső ellenőrzési részleg jelentései a közbeszerzésekkel és az odaítélési eljárásokkal kapcsolatos belső ellenőrzési intézkedések további javításához vezethetnek;

               22.

               ugyanakkor elismeri a Központ azon megállapításait, hogy a belső ellenőrzési részleg feladatköreit jelenleg vagy külső vállalkozók fedik le – például a Központ pénzügyi szoftverének (a FIBUS-nak) az ellenőrzését külső szerződéssel végeztették el 2011-ben –, vagy belső projektcsoportok;

               23.

               felhívja a figyelmet a mentesítésről szóló korábbi jelentéseiben tett, jelen állásfoglaláshoz mellékelt ajánlásaira;

               24.

               a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló 2012. május 10-i állásfoglalására (6).

      (1)  HL C 366., 2011.12.15., 127. o.

      (2)  HL L 248., 2002.9.16., 1. o.

      (3)  HL L 39., 1975.2.13., 1. o.

      (4)  HL L 357., 2002.12.31., 72. o.

      (5)  HL L 250., 2011.9.27., 130. o.

      (6)  Elfogadott szövegek, P7_TA(2012)0164 (lásd e Hivatalos Lap 388. oldalát).


title: A Tanács (EU) 2017/1337 határozata (2017. július 11.) a Régiók Bizottságának Málta által javasolt egy tagja és egy póttagja kinevezéséről

text:
               18.7.2017

               HU

               Az Európai Unió Hivatalos Lapja

               L 185/48

         A TANÁCS (EU) 2017/1337 HATÁROZATA
   (2017. július 11.)
   a Régiók Bizottságának Málta által javasolt egy tagja és egy póttagja kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a máltai kormány javaslatára,
   mivel:

               (1)

               A Tanács 2015. január 26-án, 2015. február 5-én, illetve 2015. június 23-án elfogadta a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről szóló (EU) 2015/116 (1), (EU) 2015/190 (2), illetve (EU) 2015/994 (3) határozatot.

               (2)

               Marc SANT hivatali idejének lejártát követően a Régiók Bizottsága egy tagjának helye megüresedett,

               (3)

               Mario FAVA-nak a Régiók Bizottsága tagjává történő kinevezését követően egy póttag helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2020. január 25-ig, a Régiók Bizottságába a következő személyeket nevezi ki:

               a)

               tagként:

                           —

                           Mario FAVA, Councillor, Swieqi, Local Council,

                     és

               b)

               póttagként:

                           —

                           Sarah AGIUS, Mayor, Ħaż-Żebbuġ, Città Rohan, Local Council, Malta.

         2. cikk
   Ez a határozat az elfogadásának napján lép hatályba.

      Kelt Brüsszelben, 2017. július 11-én.

            a Tanács részéről

            az elnök

         T. TÕNISTE

      (1)  A Tanács (EU) 2015/116 határozata (2015. január 26.) a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 20., 2015.1.27., 42. o.).

      (2)  A Tanács (EU) 2015/190 határozata (2015. február 5.) a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 31., 2015.2.7., 25. o.).

      (3)  A Tanács (EU) 2015/994 határozata (2015. június 23.) a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 159., 2015.6.25., 70. o.).


               22.9.2017

               HU

               Az Európai Unió Hivatalos Lapja

               C 316/273

         P8_TA(2015)0296
   Az ülés félbeszakítása vagy berekesztése (az eljárási szabályzat 191. cikkének értelmezése)
   Az Európai Parlament 2015. szeptember 9-i határozata az ülés félbeszakításáról vagy berekesztéséről (az eljárási szabályzat 191. cikkének értelmezése) (2015/2153(REG)
   (2017/C 316/32)

      Az Európai Parlament,

               —

               tekintettel Alkotmányügyi Bizottsága elnökének 2015. szeptember 4-i levelére,

               —

               tekintettel eljárási szabályzata 226. cikkére,

               1.

               úgy határoz, hogy az eljárási szabályzat 191. cikkéhez az alábbi értelmezést csatolja:
               „Az ülés félbeszakítására vagy berekesztésére irányuló kérelem előterjesztése esetén az e kérelemről való szavazásra irányuló eljárást haladéktalanul meg kell kezdeni. A plenáris szavazások bejelentésének szokásos módját kell alkalmazni, és a jelenlegi gyakorlattal összhangban megfelelő időt kell hagyni a képviselőknek arra, hogy az ülésterembe eljussanak.
               A 152. cikk (2) bekezdése második albekezdésének analógiájára, a kérelem elutasítása esetén hasonló kérelem ugyanazon a napon újból nem terjeszthető elő. A 22. cikk (1) bekezdése értelmezésének megfelelően az elnök jogosult arra, hogy elutasítsa az e cikk alapján aránytalanul nagy számban előterjesztett kérelmeket.”

               2.

               utasítja elnökét, hogy tájékoztatás céljából továbbítsa ezt a határozatot a Tanácsnak és a Bizottságnak.


title: Az EFTA Felügyeleti Hatóság 21/14/COL határozata ( 2014. január 29. ) az állami támogatások eljárásjogi és anyagi jogi szabályainak kilencvenharmadik módosításáról

text:
               19.6.2014

               HU

               Az Európai Unió Hivatalos Lapja

               L 179/79

         AZ EFTA FELÜGYELETI HATÓSÁG 21/14/COL HATÁROZATA
   (2014. január 29.)
   az állami támogatások eljárásjogi és anyagi jogi szabályainak kilencvenharmadik módosításáról
   AZ EFTA FELÜGYELETI HATÓSÁG,
   TEKINTETTEL az Európai Gazdasági Térségről (1) szóló megállapodásra és különösen annak 61–63. cikkére és 26. jegyzőkönyvére,
   TEKINTETTEL az EFTA-államok közötti, a Felügyeleti Hatóság és a Bíróság létrehozásáról szóló megállapodásra (2) és különösen annak 5. cikke (2) bekezdésének b) pontjára és 24. cikkére,
   Mivel:
   Az EFTA Felügyeleti Hatóság iránymutatásának „A kutatás, a fejlesztés és az innováció állami támogatása” című fejezete (3) (a továbbiakban: K+F+I iránymutatás) 2013. december 31-én hatályát vesztette (4).
   E fejezet megfelelt a kutatáshoz, fejlesztéshez és innovációhoz nyújtott állami támogatások közösségi keretrendszerének (5), amely szintén hatályát vesztette 2013. december 31-én (6),
   2013. december 10-én az Európai Bizottság (a továbbiakban: a Bizottság) közleményt adott ki a kutatáshoz, fejlesztéshez és innovációhoz nyújtott állami támogatások közösségi keretrendszere alkalmazásának 2014. június 30-ig történő meghosszabbításáról (7).
   A Bizottság a K+F+I iránymutatás (8) jelenleg előterjesztett bizottsági felülvizsgálatára való tekintettel, valamint az állami támogatási szabályok korszerűsítésére irányuló átfogó folyamattal összefüggésben (9) fogadta el a meghosszabbítást, ami különösen szorosan kapcsolódik az EU általános csoportmentességi rendeletének az előbbi folyamattal párhuzamosan előterjesztett felülvizsgálatához (10).
   A valamennyi állami támogatási eszköz tekintetében egységes megközelítésmód biztosítása érdekében, tekintettel a folytonosság és a jogbiztonság szükségességére a kutatáshoz, fejlesztéshez és innovációhoz nyújtott állami támogatások kezelése során, valamint annak biztosítására, hogy az állami támogatási szabályokat az Európai Gazdasági Térség egész területén egységesen alkalmazzák, meg kell hosszabbítani a Hatóság állami támogatásról szóló iránymutatásának a kutatás, a fejlesztés és az innováció (K+F+I) állami támogatásáról szóló jelenlegi fejezetét.
   Az Európai Bizottsággal és az EFTA-államokkal konzultációra került sor,
   ELFOGADTA EZT A HATÁROZATOT:
   1. cikk
   Az EFTA Felügyeleti Hatóság állami támogatásról szóló iránymutatásának a kutatás, a fejlesztés és az innováció (K+F+I) állami támogatásáról szóló fejezete 178. bekezdésének első mondata a következőképpen módosul:

                  „178.

                  E fejezet 2014. június 30-ig alkalmazandó.”

   2. cikk
   Csak az angol nyelvű szöveg hiteles.

      Kelt Brüsszelben, 2014. január 29-én.

            az EFTA Felügyeleti Hatóság részéről

         Oda Helen SLETNES

            elnök

         Frank BÜCHEL

            testületi tag

      (1)  A továbbiakban: az EGT-megállapodás.

      (2)  A továbbiakban: a felügyeleti és bírósági megállapodás.

      (3)  HL L 305., 2009.11.19., 1. o., és 60. EGT-kiegészítés, 2009.11.19., 1. o.

      (4)  Lásd az EFTA Felügyeleti Hatóság által a kutatás, a fejlesztés és az innováció állami támogatásáról kiadott iránymutatás 178. bekezdését.

      (5)  HL C 323., 2006.12.30., 1. o.

      (6)  Lásd a kutatáshoz, fejlesztéshez és innovációhoz nyújtott állami támogatások közösségi keretrendszere 10.3. pontjának második bekezdését.

      (7)  HL C 360., 2013.12.10., 1. o.

      (8)  A kutatáshoz, fejlesztéshez és innovációhoz nyújtott állami támogatások közösségi keretrendszerének tervezetére irányuló konzultáció 2013. december 20-án megkezdődött. A tervezet az alábbi linken érhető el: http://ec.europa.eu/competition/consultations/2012_state_aid_environment/index_hu.html

      (9)  A Bizottság közleménye az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának – Az állami támogatások uniós szabályozásának korszerűsítése COM(2012) 209 final.

      (10)  A Bizottság 2008. augusztus 6-i 800/2008/EK rendelete a Szerződés 87. és 88. cikke alkalmazásában a támogatások bizonyos fajtáinak a közös piaccal összeegyeztethetőnek nyilvánításáról. HL L 214., 2008.8.9., 3. o. Az EU általános csoportmentességi rendeletének tervezetére irányuló konzultáció 2013. december 18-án megkezdődött. A tervezet az alábbi linken érhető el: http://ec.europa.eu/competition/consultations/2013_consolidated_gber/index_en.html


|

2011/767/EU: A Tanács határozata ( 2011. október 27. ) az Európai Unió és Új-Zéland között, az 1994. évi Általános Vám- és Kereskedelmi Egyezmény (GATT) XXIV. cikkének 6. pontja, valamint XXVIII. cikke alapján, a Bolgár Köztársaság és Románia engedményes listáin szereplő engedményeknek ezen országok Európai Unióhoz való csatlakozása során történő módosítására vonatkozóan, levélváltás formájában létrejött megállapodás megkötéséről - Megállapodás levélváltás formájában az Európai Unió és Új-Zéland között, az 1994. évi Általános Vám- és Kereskedelmi Egyezmény (GATT) XXIV. cikkének 6. pontja, valamint XXVIII. cikke alapján, a Bolgár Köztársaság és Románia engedményes listáin szereplő engedményeknek ezen országok Európai Unióhoz való csatlakozása során történő módosítására vonatkozóan

Hivatalos Lap L 317 , 30/11/2011 o. 0002 - 0005

		A Tanács határozata( 2011. október 27.)az Európai Unió és Új-Zéland között, az 1994. évi Általános Vám- és Kereskedelmi Egyezmény (GATT) XXIV. cikkének 6. pontja, valamint XXVIII. cikke alapján, a Bolgár Köztársaság és Románia engedményes listáin szereplő engedményeknek ezen országok Európai Unióhoz való csatlakozása során történő módosítására vonatkozóan, levélváltás formájában létrejött megállapodás megkötéséről(2011/767/EU)AZ EURÓPAI UNIÓ TANÁCSA,tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben a 218. cikke (6) bekezdése a) pontjának v. alpontjára,tekintettel az Európai Bizottság javaslatára,tekintettel az Európai Parlament egyetértésére,mivel:(1) 2007. január 29-én a Tanács felhatalmazta a Bizottságot arra, hogy a Bolgár Köztársaságnak és Romániának az Európai Unióhoz való csatlakozása során az 1994. évi Általános Vám- és Kereskedelmi Egyezmény (GATT) XXIV. cikkének 6. pontja értelmében tárgyalásokat kezdjen a Kereskedelmi Világszervezet egyes más tagjaival.(2) A Bizottság a tárgyalásokat a Tanács által elfogadott tárgyalási irányelveket követve folytatta le.(3) E tárgyalások lezárultak, és az Európai Unió és Új-Zéland között, az 1994. évi Általános Vám- és Kereskedelmi Egyezmény (GATT) XXIV. cikkének 6. pontja, valamint XXVIII. cikke alapján, a Bolgár Köztársaság és Románia engedményes listáin szereplő engedményeknek ezen országok Európai Unióhoz való csatlakozása során történő módosítására vonatkozóan, levélváltás formájában létrejött megállapodást ("a megállapodás") 2010. szeptember 7-én parafálták.(4) A megállapodást az Unió nevében a 2011/255/EU tanácsi határozatnak [1] megfelelően 2011. április 28-án aláírták, a megállapodásnak egy későbbi időpontban való megkötésére figyelemmel.(5) A megállapodást jóvá kell hagyni,ELFOGADTA EZT A HATÁROZATOT:1. cikkA Tanács az Európai Unió és Új-Zéland között, az 1994. évi Általános Vám- és Kereskedelmi Egyezmény (GATT) XXIV. cikkének 6. pontja, valamint XXVIII. cikke alapján, a Bolgár Köztársaság és Románia engedményes listáin szereplő engedményeknek ezen országok Európai Unióhoz való csatlakozása során történő módosítására vonatkozóan, levélváltás formájában létrejött megállapodást ("a megállapodás") az Unió nevében jóváhagyja.A megállapodás szövegét csatolták e határozathoz.2. cikkA Tanács elnöke felhatalmazást kap a megállapodásban meghatározott értesítés megtételére jogosult személy(ek) kijelölésére [2].3. cikkEz a határozat elfogadása napján lép hatályba.Kelt Luxembourgban, 2011. október 27-én.a Tanács részérőlaz elnökJ. Miller[1] HL L 110., 2011.4.29., 12. o.[2] A megállapodás hatálybalépése időpontjának az Európai Unió Hivatalos Lapjában való közzétételéről a Tanács Főtitkársága gondoskodik.--------------------------------------------------Megállapodáslevélváltás formájában az Európai Unió és Új-Zéland között, az 1994. évi Általános Vám- és Kereskedelmi Egyezmény (GATT) XXIV. cikkének 6. pontja, valamint XXVIII. cikke alapján, a Bolgár Köztársaság és Románia engedményes listáin szereplő engedményeknek ezen országok Európai Unióhoz való csatlakozása során történő módosítására vonatkozóanA. Az Unió leveleTisztelt Uram!Engedje meg, hogy az 1994. évi Általános Vám- és Kereskedelmi Egyezmény (GATT) XXIV. cikkének 6. pontja, valamint XXVIII. cikke alapján folytatott tárgyalásokat követően, amelyek a Bolgár Köztársaság és Románia engedményes listáinak ezen országok Európai Unióhoz való csatlakozása során történő módosítását érintették, az alábbi javaslatot tegyem:1. Az Európai Unió az EU-27 vámterületére vonatkozó engedményes listájába beépíti az EU-25-re vonatkozó engedményes listán szereplő engedményeket az alábbi módosításokkal:Az EU "juh- vagy kecskehús frissen, hűtve vagy fagyasztva" vámkontingensén belül Új-Zélandnak megítélt vámkontingens 400 tonnával (hasított test súlya) bővül a jelenlegi 0 %-os vámtarifa megtartása mellett.Az EU "juh- vagy kecskehús frissen, hűtve vagy fagyasztva" vámkontingensén belül 200 tonna (hasított test súlya) erga omnes vámkontingenst hoznak létre a jelenlegi 0 %-os vámtarifa megtartása mellett.Az EU 10 %-os vámtarifájú "élő juh, kivéve a fajtatiszta tenyészállatokat" vámkontingense kiigazításra kerül: megszűnik a Románia tekintetében biztosított 1010 tonnás és a Bulgária tekintetében biztosított 4255 tonnás vámkontingens.Az EU 0 %-os vámtarifájú "juh- vagy kecskehús frissen, hűtve vagy fagyasztva" vámkontingense kiigazításra kerül: megszűnik a Románia tekintetében biztosított 75 tonnás és a Bulgária tekintetében biztosított 1250 tonnás vámkontingens.Az EU WTO-listáján az 1300 tonnás "kiváló minőségű marhahús" EU-vámkontingens meghatározása az alábbiakra módosul: "Szarvasmarhafélék kiváló minőségű húsa frissen, hűtve vagy fagyasztva. Szállító ország: Új-Zéland. A kontingens igénybevételére való jogosultság a vonatkozó uniós rendelkezésekben meghatározott feltételektől függ."2. Az Európai Unió a kiváló minőségű marhahúsnak az ezen kontingens alkalmazására vonatkozó uniós rendeletekben szereplő meghatározását az alábbiakkal helyettesíti: "Kizárólag legeltetés útján táplált tinókból vagy üszőkből származó, válogatott marhahúsdarabok, amelyek hasított testének tisztítást követő tömege legfeljebb 370 kilogramm. A hasított testek az A, L, P, T vagy F jelzésű osztályba tartoznak, és az őket fedő zsírréteget P vastagságra vagy annál vékonyabbra kell vágni; a hasított testek a New Zealand Meat Board által a szarvasmarhák hasított testére vonatkozóan meghatározott hivatalos besorolás alapján 1-es vagy 2-es izmoltsági osztályba sorolandók."3. Új-Zéland elfogadja az Európai Uniónak a vámkontingensek kiegyenlítésére vonatkozó megközelítését, amelynek célja az EU-25, valamint – az Európai Unió nemrégiben lezajlott bővítését követően – a Bolgár Köztársaság és Románia GATT-kötelezettségeinek módosítása.4. A fent említett témákkal kapcsolatban bármelyik fél kérésére bármikor konzultációkra kerülhet sor.Várom szíves megerősítését kormányának egyetértéséről e levél tartalmára vonatkozóan. Kormánya egyetértése esetén e levél és az Ön válaszként küldött megerősítése együttesen képezi az Európai Unió és az Új-Zéland között levélváltás formájában létrejött megállapodást (a továbbiakban: megállapodás).Az Európai Unió és Új-Zéland értesítik egymást a megállapodás hatálybalépéséhez szükséges belső eljárásaik lezárásáról. E megállapodás a legutolsó értesítés kézhezvételének időpontjától számított 14. napon lép hatályba.Kérem, fogadja megkülönböztetett nagyrabecsülésem kifejezését.Az Európai Unió részérőlB. Új-Zéland leveleTisztelt Uram!Megtiszteltetés számomra, hogy igazolhatom a mai napon kelt levelének kézhezvételét, amely a következőképpen szól:"Engedje meg, hogy az 1994. évi Általános Vám- és Kereskedelmi Egyezmény (GATT) XXIV. cikkének 6. pontja, valamint XXVIII. cikke alapján folytatott tárgyalásokat követően, amelyek a Bolgár Köztársaság és Románia engedményes listáinak ezen országok Európai Unióhoz való csatlakozása során történő módosítását érintették, az alábbi javaslatot tegyem:1. Az Európai Unió az EU-27 vámterületére vonatkozó engedményes listájába beépíti az EU-25-re vonatkozó engedményes listán szereplő engedményeket az alábbi módosításokkal:Az EU "juh- vagy kecskehús frissen, hűtve vagy fagyasztva" vámkontingensén belül Új-Zélandnak megítélt vámkontingens 400 tonnával (hasított test súlya) bővül a jelenlegi 0 %-os vámtarifa megtartása mellett.Az EU "juh- vagy kecskehús frissen, hűtve vagy fagyasztva" vámkontingensén belül 200 tonna (hasított test súlya) erga omnes vámkontingenst hoznak létre a jelenlegi 0 %-os vámtarifa megtartása mellett.Az EU 10 %-os vámtarifájú "élő juh, kivéve a fajtatiszta tenyészállatokat" vámkontingense kiigazításra kerül: megszűnik a Románia tekintetében biztosított 1010 tonnás és a Bulgária tekintetében biztosított 4255 tonnás vámkontingens.Az EU 0 %-os vámtarifájú "juh- vagy kecskehús frissen, hűtve vagy fagyasztva" vámkontingens kiigazításra kerül: megszűnik a Románia tekintetében biztosított 75 tonnás és a Bulgária tekintetében biztosított 1250 tonnás vámkontingens.Az EU WTO-listáján az 1300 tonnás "kiváló minőségű marhahús" EU-vámkontingens meghatározása az alábbiakra módosul: "Szarvasmarhafélék kiváló minőségű húsa frissen, hűtve vagy fagyasztva. Szállító ország: Új-Zéland. A kontingens igénybevételére való jogosultság a vonatkozó uniós rendelkezésekben meghatározott feltételektől függ."2. Az Európai Unió a kiváló minőségű marhahúsnak az ezen kontingens alkalmazására vonatkozó uniós rendeletekben szereplő meghatározását az alábbiakkal helyettesíti: "Kizárólag legeltetés útján táplált tinókból vagy üszőkből származó, válogatott marhahúsdarabok, amelyek hasított testének tisztítást követő tömege legfeljebb 370 kilogramm. A hasított testek az A, L, P, T vagy F jelzésű osztályba tartoznak, és az őket fedő zsírréteget P vastagságra vagy annál vékonyabbra kell vágni; a hasított testek a New Zealand Meat Board által a szarvasmarhák hasított testére vonatkozóan meghatározott hivatalos besorolás alapján 1-es vagy 2-es izmoltsági osztályba sorolandók."3. Új-Zéland elfogadja az Európai Uniónak a vámkontingensek kiegyenlítésére vonatkozó megközelítését, amelynek célja az EU-25, valamint – az Európai Unió nemrégiben lezajlott bővítését követően – a Bolgár Köztársaság és Románia GATT-kötelezettségeinek módosítása.4. A fent említett témákkal kapcsolatban bármelyik fél kérésére bármikor konzultációkra kerülhet sor.Várom szíves megerősítését kormányának egyetértéséről e levél tartalmára vonatkozóan. Kormánya egyetértése esetén e levél és az Ön válaszként küldött megerősítése együttesen képezi az Európai Unió és az Új-Zéland között levélváltás formájában létrejött megállapodást (a továbbiakban: megállapodás).Az Európai Unió és Új-Zéland értesítik egymást a megállapodás hatálybalépéséhez szükséges belső eljárásaik lezárásáról. E megállapodás a legutolsó értesítés kézhezvételének időpontjától számított 14. napon lép hatályba."Örömömre szolgál, hogy kifejezhetem kormányom egyetértését a fenti levéllel.Kérem Uram, fogadja kitüntetett nagyrabecsülésem kifejezését.Új-Zéland kormánya részéről--------------------------------------------------


title: 2011/654/: Az Európai Parlament és a Tanács határozata ( 2011. szeptember 27. ) az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Hollandiának a 18. ágazatot érintő EGF/2010/027 NL/Noord-Brabant referenciaszámú kérelme)

text:
               7.10.2011

               HU

               Az Európai Unió Hivatalos Lapja

               L 263/11

         AZ EURÓPAI PARLAMENT ÉS A TANÁCS HATÁROZATA
   (2011. szeptember 27.)
   az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Hollandiának a 18. ágazatot érintő „EGF/2010/027 NL/Noord-Brabant” referenciaszámú kérelme)
   (2011/654/EU)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra (1) és különösen annak 28. pontjára,
   tekintettel az európai globalizációs alkalmazkodási alap létrehozásáról szóló, 2006. december 20-i 1927/2006/EK európai parlamenti és tanácsi rendeletre (2) és különösen annak 12. cikke (3) bekezdésére,
   tekintettel az Európai Bizottság javaslatára,
   mivel:

               (1)

               Az Európai Globalizációs Alkalmazkodási Alap (EGAA) azzal a céllal jött létre, hogy kiegészítő támogatást nyújtson a globalizáció hatására a világkereskedelemben bekövetkezett fő strukturális változások következtében elbocsátott munkavállalóknak és segítse őket a munkaerőpiacra történő ismételt beilleszkedésben.

               (2)

               A 2009. május 1-jétől benyújtott kérelmek tekintetében az EGAA hatálya kibővült az olyan munkavállalók támogatásával, akik közvetlenül a pénzügyi és gazdasági világválság miatt veszítették el állásukat.

               (3)

               A 2006. május 17-i intézményközi megállapodás az EGAA igénybevételét évi 500 millió EUR felső korlátig engedélyezi.

               (4)

               Hollandia Noord-Brabant (NL41) NUTS II. szintű régiójában a NACE Rev. 2. rendszer szerinti 18. ágazatban („Nyomdai és egyéb sokszorosítási tevékenység”) működő 14 vállalatnál történt elbocsátásokra tekintettel 2010. december 20-án az EGAA igénybevételére irányuló kérelmet nyújtott be, majd 2011. március 7-ig további információkkal egészítette ki azt. A kérelem megfelel az 1927/2006/EK rendelet 10. cikkében a pénzügyi hozzájárulások meghatározására vonatkozóan megállapított követelményeknek. A Bizottság ezért 667 823 EUR rendelkezésre bocsátására tesz javaslatot.

               (5)

               Az EGAA-t tehát igénybe kell venni a Hollandia által benyújtott kérelem alapján történő pénzügyi hozzájárulás folyósítása érdekében,

         ELFOGADTA EZT A HATÁROZATOT:
   1. cikk
   Az Európai Unió 2011. évi általános költségvetésének keretein belül igénybe kell venni az Európai Globalizációs Alkalmazkodási Alapot, hogy a 667 823 EUR összeg kötelezettségvállalási és kifizetési előirányzatokban rendelkezésre álljon.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Strasbourgban, 2011. szeptember 27-én.

            az Európai Parlament részéről

            az elnök

         J. BUZEK

            a Tanács részéről

            az elnök

         M. DOWGIELEWICZ

      (1)  HL C 139., 2006.6.14., 1. o.

      (2)  HL L 406., 2006.12.30., 1. o.


title: Az Európai Parlament (EU) 2015/1655 határozata (2015. április 29.) az Európai Halászati Ellenőrző Hivatal 2013-as pénzügyi évre szóló költségvetésének végrehajtására vonatkozó mentesítésről

text:
               2015.9.30.

               HU

               Az Európai Unió Hivatalos Lapja

               L 255/234

      AZ EURÓPAI PARLAMENT (EU) 2015/1655 HATÁROZATA
      (2015. április 29.)
      az Európai Halászati Ellenőrző Hivatal 2013-as pénzügyi évre szóló költségvetésének végrehajtására vonatkozó mentesítésről
      AZ EURÓPAI PARLAMENT,

                  —

                  tekintettel az Európai Halászati Ellenőrző Hivatal 2013-as pénzügyi évre vonatkozó végleges éves beszámolójára,

                  —

                  tekintettel a Számvevőszéknek az Európai Halászati Ellenőrző Hivatal 2013-as pénzügyi évre vonatkozó éves beszámolójáról szóló jelentésére, a hivatal válaszaival együtt (1),

                  —

                  tekintettel a Számvevőszéknek a 2013-as pénzügyi év tekintetében az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

                  —

                  tekintettel a 2013-as pénzügyi évre szóló költségvetés végrehajtására vonatkozóan a hivatal számára adandó mentesítésről szóló, 2015. február 17-i tanácsi ajánlásra (05304/2015 – C8-0054/2015),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3),

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (4) és különösen annak 208. cikkére,

                  —

                  tekintettel a Közösségi Halászati Ellenőrző Hivatal létrehozásáról és a közös halászati politika ellenőrző rendszerének létrehozataláról szóló 2847/93/EGK rendelet módosításáról szóló, 2005. április 26-i 768/2005/EK tanácsi rendeletre (5) és különösen annak 36. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (6),

                  —

                  tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (7) és különösen annak 108. cikkére,

                  —

                  tekintettel eljárási szabályzata 94. cikkére és V. mellékletére,

                  —

                  tekintettel a Költségvetési Ellenőrző Bizottság jelentésére és a Halászati Bizottság véleményére (A8-0100/2015),

         1.

            mentesítést ad az Európai Halászati Ellenőrző Hivatal ügyvezető igazgatója számára az ügynökség 2013-as pénzügyi évre szóló költségvetésének végrehajtására vonatkozóan.

         2.

            megjegyzéseit a mellékelt állásfoglalásban foglalja össze;

         3.

            utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Halászati Ellenőrző Hivatal ügyvezető igazgatójának, a Tanácsnak, a Bizottságnak és a Számvevőszéknek és gondoskodjon azoknak az Európai Unió Hivatalos Lapjában (L sorozat) való közzétételéről.

               az elnök

            Martin SCHULZ

               a főtitkár

            Klaus WELLE

         (1)  HL C 442., 2014.12.10., 152. o.

         (2)  Lásd az 1. lábjegyzetet.

         (3)  HL L 248., 2002.9.16., 1. o.

         (4)  HL L 298., 2012.10.26., 1. o.

         (5)  HL L 128., 2005.5.21., 1. o.

         (6)  HL L 357., 2002.12.31., 72. o.

         (7)  HL L 328., 2013.12.7., 42. o.


title: A Tanács Határozata ( 2009. június 4. ) a Régiók Bizottsága egy egyesült királysági tagjának kinevezéséről

text:
               11.6.2009

               HU

               Az Európai Unió Hivatalos Lapja

               C 132/4

      A TANÁCS HATÁROZATA

   (2009. június 4.)
   a Régiók Bizottsága egy egyesült királysági tagjának kinevezéséről
   2009/C 132/04
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre, és különösen annak 263. cikkére,
   tekintettel az Egyesült Királyság kormányának javaslatára,
   mivel:

               (1)

               A Tanács 2006. január 24-én elfogadta a Régiók Bizottsága tagjainak és póttagjainak a 2006. január 26-tól2010. január 25-ig tartó időszakra történő kinevezéséről szóló 2006/116/EK határozatot (1).

               (2)

               Andrew CAMPBELL hivatali idejének lejártát követően a Régiók Bizottsága egy tagjának helye megüresedett,

         A KÖVETKEZŐKÉPPEN HATÁROZOTT:
   1. cikk
   A Tanács a hivatali idő hátralévő részére, azaz 2010. január 25-ig a Régiók Bizottsága tagjává nevezi ki:
   Sue RAMSEY-t, Member of the Legislative Assembly, Észak-Írország.
   2. cikk
   Ez a határozat az elfogadásának napján lép hatályba.

      Kelt, Luxemburgi, 2009. június 4-én.

            A Tanács részéről

            az elnök

         Martin PECINA

      (1)  HL L 56., 2006.2.25., 75. o.


title: A Bizottság (EU, Euratom) 2017/1395 határozata (2017. július 26.) az európai politikai pártok és az európai politikai alapítványok jogállásáról és finanszírozásáról szóló 1141/2014/EU, Euratom európai parlamenti és tanácsi rendelet 11. cikkével létrehozott független kiemelkedő személyek bizottsága két tagjának kinevezéséről

text:
               28.7.2017

               HU

               Az Európai Unió Hivatalos Lapja

               L 197/6

         A BIZOTTSÁG (EU, Euratom) 2017/1395 HATÁROZATA
   (2017. július 26.)
   az európai politikai pártok és az európai politikai alapítványok jogállásáról és finanszírozásáról szóló 1141/2014/EU, Euratom európai parlamenti és tanácsi rendelet 11. cikkével létrehozott független kiemelkedő személyek bizottsága két tagjának kinevezéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre és különösen annak 224. cikkére,
   tekintettel az Európai Atomenergia-közösséget létrehozó szerződésre és különösen annak 106a. cikkére,
   tekintettel az európai politikai pártok és az európai politikai alapítványok jogállásáról és finanszírozásáról szóló, 2014. október 22-i 1141/2014/EU, Euratom európai parlamenti és tanácsi rendeletre (1) és különösen annak 11. cikke (1) bekezdésére,
   mivel:

               (1)

               Az 1141/2014/EU, Euratom európai parlamenti és tanácsi rendelet előírja, hogy bejegyzése feltételeként mindkét jogalanynak programjában és tevékenysége során tiszteletben kell tartania az Uniónak az Európai Unióról szóló szerződés 2. cikkében rögzített alapértékeit, azaz az emberi méltóságot, a szabadságot, a demokráciát, az egyenlőséget, a jogállamiságot és az emberi jogokat, köztük a kisebbségekhez tartozó személyek jogait.

               (2)

               Amennyiben kétségek merülnek fel afelől, hogy valamely párt vagy alapítvány a gyakorlatban eleget tesz-e ennek a követelménynek, az Európai Parlament, a Tanács vagy a Bizottság a helyzet ellenőrzése érdekében kérelmet terjeszthet elő a Európai Politikai Pártok és Európai Politikai Alapítványok Hatóságához.

               (3)

               Mielőtt a Hatóság határozna egy párt vagy alapítvány nyilvántartásból való törléséről, konzultál a független kiemelkedő személyekből álló bizottsággal, amelynek két hónapon belül véleményt kell nyilvánítania.

               (4)

               A független kiemelkedő személyek bizottságát az 1141/2014/EU, Euratom rendelet 11. cikkének (1) bekezdése hozta létre.

               (5)

               Az 1141/2014/EU, Euratom rendelet 11. cikkének (1) bekezdése úgy rendelkezik, hogy a bizottság hat tagból áll, akik közül kettőt az Európai Parlament, kettőt a Tanács és kettőt a Bizottság jelöl ki,

         ELFOGADTA EZT A HATÁROZATOT:
   1. cikk
   (1)   A Bizottság a független kiemelkedő személyek bizottságának hivatali idejére a következő személyeket nevezi ki a bizottság tagjaivá:

               —

               Meglena KUNEVA,

               —

               António VITORINO.

         (2)   A kinevezéshez minden kinevezendő tagnak alá kell írnia a függetlenségére és az összeférhetetlenség hiányára vonatkozó, e határozat mellékletében szereplő nyilatkozatot.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2017. július 26-án.

            a Bizottság részéről

            az elnök

         Jean-Claude JUNCKER

      (1)  HL L 317., 2014.11.4., 1. o.

      MELLÉKLET

         NYILATKOZAT A FÜGGETLENSÉGRŐL ÉS AZ ÖSSZEFÉRHETETLENSÉG HIÁNYÁRÓL

      Alulírott …, kijelentem, hogy tudomásul vettem az európai politikai pártok és az európai politikai alapítványok jogállásáról és finanszírozásáról szóló 1141/2014/EU, Euratom európai parlamenti és tanácsi rendelet 11. cikkének (1) bekezdését, és a független kiemelkedő személyek bizottságának tagjaként rám háruló feladatokat teljes függetlenségben és az említett rendeletben foglalt szabályok maradéktalan tiszteletben tartása mellett fogom ellátni. Egyetlen intézménytől, kormánytól, bármely egyéb szervtől, hivataltól vagy ügynökségtől sem kérek vagy fogadok el utasításokat. Tartózkodni fogok minden olyan cselekedettől, amely a feladataim jellegével összeegyeztethetetlen. Kijelentem, hogy legjobb tudomásom szerint nem áll fenn esetemben összeférhetetlenség. Összeférhetetlenség áll fenn abban az esetben, ha a független kiemelkedő személyek bizottságának tagjaként rám háruló feladatok pártatlan és tárgyilagos ellátása családi vagy személyes okokból, politikai, nemzeti, világnézeti vagy vallási hovatartozással kapcsolatos okokból, továbbá gazdasági érdek vagy bármely más, a végső kedvezményezettel közös érdek miatt sérül. Így különösen kijelentem, hogy nem vagyok tagja sem az Európai Parlamentnek, sem a Tanácsnak, sem a Bizottságnak. Nem rendelkezem választáson elnyert megbízatással. Nem vagyok az Európai Unió tisztviselője vagy egyéb alkalmazottja. Nem vagyok és soha nem is voltam európai politikai párt vagy európai politikai alapítvány alkalmazottja.
      Kelt …,
      [DÁTUM + a független kiemelkedő személyek bizottsága kijelölt tagjának ALÁÍRÁSA]


title: A Tanács és a Bizottság határozata (1998. május 28.) az egyrészről az Európai Közösségek és azok tagállamai, valamint másrészről a Moldovai Köztársaság közötti partnerségi és együttműködési megállapodás megkötéséről

text:
Fontos jogi nyilatkozat

|

31998D0401

Hivatalos Lap L 181 , 24/06/1998 o. 0001 - 0002

		A Tanács és a Bizottság határozata(1998. május 28.)az egyrészről az Európai Közösségek és azok tagállamai, valamint másrészről a Moldovai Köztársaság közötti partnerségi és együttműködési megállapodás megkötéséről [1](98/401/EK, ESZAK, Euratom)AZ EURÓPAI UNIÓ TANÁCSA,AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre, és különösen annak 54. cikke (2) bekezdésére, 57. cikke (2) bekezdése utolsó mondatára, 66. cikkére, 73c. cikke (2) bekezdésére, 75. cikkére, 84. cikke (2) bekezdésére, valamint 99., 100., 113. és 235. cikkére, összefüggésben 228. cikke (2) bekezdésének második mondatával és 228. cikke (3) bekezdése második albekezdésével,tekintettel az Európai Szén- és Acélközösséget létrehozó szerződésre, és különösen annak 95. cikkére,tekintettel az Európai Atomenergia-közösséget létrehozó szerződésre, és különösen annak 101. cikke második bekezdésére,tekintettel az Európai Parlament hozzájárulására [2],az ESZAK tanácsadó bizottságával folytatott konzultációt követően és a Tanács hozzájárulásával,tekintettel a Tanácsnak az Európai Atomenergia-közösséget létrehozó szerződés 101. cikkének megfelelően megadott jóváhagyására,mivel egyrészről az Európai Közösségek és tagállamai, valamint másrészről a Moldovai Köztársaság között 1998. június 28-án Luxembourgban aláírt partnerségi és együttműködési megállapodás megkötése hozzájárul az Európai Közösségek célkitűzéseinek megvalósításához;mivel a megállapodás célja, hogy megszilárdítsák az 1989. december 18-án aláírt és a 90/116/EGK határozattal [3] jóváhagyott, az Európai Gazdasági Közösség, az Európai Atomenergia-közösség és a Szovjet Szocialista Köztársaságok Szövetsége között létrejött, a kereskedelemről, a kereskedelmi és gazdasági együttműködésről szóló megállapodással létrehozott kapcsolatokat;mivel a partnerségi és együttműködési megállapodásban előírt, a közösségi kereskedelempolitika hatályán kívül eső egyes kötelezettségek befolyásolják vagy befolyásolhatják a letelepedési jog, a szállítás és a vállalkozásokkal kapcsolatos bánásmód területén elfogadott közösségi jogszabályok által megállapított rendelkezéseket;mivel az említett megállapodás bizonyos kötelezettségeket ró az Európai Közösségre a Közösség és a Moldovai Köztársaság közötti tőkeáramlás és kifizetések tekintetében;mivel továbbá, amennyiben az említett megállapodás érinti az Európai Közösséget létrehozó szerződés 100. cikkén alapuló, a különböző tagállamok társaságainak egyesülésére, szétválására, vagyonátruházására és részvénycseréjére alkalmazandó adóztatás közös rendszeréről szóló, 1990. július 23-i 90/434/EGK tanácsi irányelvet [4], valamint a különböző tagállamok anya- és leányvállalatai esetében alkalmazandó adóztatás közös rendszeréről szóló, 1990. július 23-I 90/435/EGK tanácsi irányelvet [5], joglapként az említett cikket kell alkalmazni;mivel az említett megállapodás egyes rendelkezései kötelezettségeket rónak Közösségre a határokon átnyúló szolgáltatásnyújtás területén;mivel az említett megállapodás Közösség által végrehajtandó egyes rendelkezései tekintetében az Európai Közösséget létrehozó szerződés nem rendelkezik különleges hatáskörökről; mivel ezért a Szerződés 235. cikkét kell figyelembe venni,A KÖVETKEZŐKÉPPEN HATÁROZOTT:1. cikkA Tanács és a Bizottság az Európai Közösség, az Európai Szén- és Acélközösség, valamint az Európai Atomenergia-közösség nevében jóváhagyja az egyrészről az Európai Közösségek és tagállamai, valamint másrészről a Moldovai Köztársaság között létrejött partnerségi és együttműködési megállapodást a jegyzőkönyvvel, nyilatkozatokkal és levélváltással együtt.A szövegeket csatolták e határozathoz.2. cikk(1) A Közösség együttműködési tanácson és együttműködési bizottságon belüli álláspontját a Bizottság javaslatára a Tanács, illetve adott esetben a Bizottság állapítja meg esetenként az Európai Közösséget, az Európai Szén- és Acélközösséget, valamint az Európai Atomenergia-közösséget létrehozó szerződések vonatkozó rendelkezéseinek megfelelően.(2) A partnerségi és együttműködési megállapodás 83. cikkével összhangban az együttműködési tanácsban a Tanács elnöke elnököl, és ismerteti a Közösség álláspontját. Az együttműködési bizottságban – eljárási szabályzatával összhangban – a Bizottság képviselője elnököl, és ismerteti a Közösség álláspontját.(3) Az együttműködési tanács és az együttműködési bizottság ajánlásainak az Európai Közösségek Hivatalos Lapjában való kihirdetéséről szóló határozatot esetről esetre a Tanács, illetőleg a Bizottság hozza meg.3. cikkA megállapodás 105. cikkében előírt értesítést az Európai Közösség nevében a Tanács elnöke küldi meg. Az említett értesítést az Európai Szén- és Acélközösség, valamint az Európai Atomenergia-közösség nevében a Bizottság elnöke küldi meg.Kelt Brüsszelben, 1998. május 28-án.a Bizottság részérőlaz elnökJ. Santera Tanács részérőlaz elnökM. Fisher[1] Ezt a partnerségi és együttműködési megállapodást 1994. november 28-án írta alá a Moldovai Köztársasággal az Európai Közösségek és az akkori 12 tagállam. A bővítést követően 1997. május 15-én a Moldovai Köztársasággal kiegészítő jegyzőkönyvet írtak alá annak érdekében, hogy Ausztria, Finnország és Svédország a többi tizenkét tagállam mellett a megállapodás tagjaivá válhasson, valamint hogy a megállapodás svéd és a finn nyelvi változatát hivatalossá tegyék.A szükséges eljárások befejezése után a Közösségek és azok tagállamai a partnerségi megállapodás megkötése során továbbá arról is határoztak, hogy az imént említett kiegészítő jegyzőkönyvet a 4. cikke szerinti hatálybalépéséig ideiglenesen alkalmazzák. Ennek megfelelően a Hivatalos Lap finn és svéd kiadásaiban szereplő partnerségi megállapodás szövegét a kiegészítő jegyzőkönyv teszi hivatalossá.A Moldovai Köztársasággal kötött partnerségi és együttműködési megállapodás 1998. július 1-jén lép hatályba, mivel a megállapodás 105. cikkének második bekezdésében megállapított eljárások befejezéséről szóló értesítéseket 1998. május 29-ig az összes fél megküldte.[2] HL C 339., 1995.12.18., 48. o.[3] HL L 68., 1990.3.15., 1. o.[4] HL L 225., 1990.8.20., 1. o.[5] HL L 225., 1990.8.20., 6. o.--------------------------------------------------


title: 2014/618/EU: Az Európai Parlament határozata ( 2014. április 3. ) az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökség (Frontex) 2012-es pénzügyi évre vonatkozó elszámolásának lezárásáról

text:
               5.9.2014

               HU

               Az Európai Unió Hivatalos Lapja

               L 266/306

         AZ EURÓPAI PARLAMENT HATÁROZATA
   (2014. április 3.)
   az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökség (Frontex) 2012-es pénzügyi évre vonatkozó elszámolásának lezárásáról
   (2014/618/EU)
   AZ EURÓPAI PARLAMENT,

               —

               tekintettel az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökség 2012-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökség 2012-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

               —

               tekintettel a Tanács 2014. február 18-i ajánlására (05849/2014 – C7-0054/2014),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökség felállításáról szóló, 2004. október 26-i 2007/2004/EK tanácsi rendeletre (4), és különösen annak 30. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5),

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptemberi 30-i 1271/2013/EU felhatalmazáson alapuló bizottsági rendeletre (6), és különösen annak 108. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A7–0181/2014),

               1.

               jóváhagyja az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökség 2012-es pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökség ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 365., 2013.12.13., 251. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 349., 2004.11.25., 1. o.

      (5)  HL L 357., 2002.12.31., 72. o.

      (6)  HL L 328., 2013.12.7., 42. o.


title: 2014/257/EU: A Tanács határozata ( 2014. március 14. ) a Horvátország Európai Unióhoz történő csatlakozásának figyelembevétele céljából uniós csatlakozására tekintettel az egyrészről az Európai Unió és tagállamai, másrészről a Koreai Köztársaság között létrejött szabadkereskedelmi megállapodáshoz csatolt kiegészítő jegyzőkönyvnek az Európai Unió és tagállamai nevében történő aláírásáról és ideiglenes alkalmazásáról

text:
               14.5.2014

               HU

               Az Európai Unió Hivatalos Lapja

               L 140/1

         A TANÁCS HATÁROZATA
   (2014. március 14.)
   a Horvátország Európai Unióhoz történő csatlakozásának figyelembevétele céljából uniós csatlakozására tekintettel az egyrészről az Európai Unió és tagállamai, másrészről a Koreai Köztársaság között létrejött szabadkereskedelmi megállapodáshoz csatolt kiegészítő jegyzőkönyvnek az Európai Unió és tagállamai nevében történő aláírásáról és ideiglenes alkalmazásáról

      (2014/257/EU)

   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 91. cikkére, 100. cikke (2) bekezdésére, 167. cikke (3) bekezdésére és 207. cikkére, összefüggésben a 218. cikk (5) bekezdésével,
   tekintettel Horvátország csatlakozási okmányára és különösen annak 6. cikke (2) bekezdésének második albekezdésére,
   tekintettel az Európai Bizottság javaslatára,
   mivel:

               (1)

               2012. szeptember 24-én a Tanács felhatalmazta a Bizottságot, hogy az Európai Unió és tagállamai, valamint Horvátország nevében tárgyalásokat kezdjen a Koreai Köztársasággal a Horvátország Európai Unióhoz történő csatlakozásának figyelembevétele céljából uniós csatlakozására tekintettel az egyrészről az Európai Unió és tagállamai, másrészről a Koreai Köztársaság között létrejött szabadkereskedelmi megállapodáshoz csatolt kiegészítő jegyzőkönyv (a továbbiakban: a kiegészítő jegyzőkönyv) megkötéséről.

               (2)

               E tárgyalások a kiegészítő jegyzőkönyv 2013. november 8-i parafálásával sikeresen lezárultak.

               (3)

               A kiegészítő jegyzőkönyvet – annak későbbi időpontban történő megkötésére is figyelemmel – az Unió és tagállamai nevében alá kell írni.

               (4)

               Tekintettel arra, hogy Horvátország 2013. július 1-jén csatlakozott az Unióhoz, a kiegészítő jegyzőkönyvet a fenti időponttól ideiglenesen alkalmazni kell,

         ELFOGADTA EZT A HATÁROZATOT:
   1. cikk
   A Horvátország Európai Unióhoz történő csatlakozásának figyelembevétele céljából uniós csatlakozására tekintettel az egyrészről az Európai Unió és tagállamai, másrészről a Koreai Köztársaság között létrejött szabadkereskedelmi megállapodáshoz csatolt kiegészítő jegyzőkönyvnek az Unió és tagállamai nevében történő aláírását a Tanács jóváhagyja, feltételezve a kiegészítő jegyzőkönyv megkötését.
   A kiegészítő jegyzőkönyv szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a kiegészítő jegyzőkönyvnek az Unió és annak tagállamai nevében aláírására jogosult személy(eke)t, és hogy az Unió és tagállamai nevében megtegye a kiegészítő jegyzőkönyv 9. cikkében említett, az aláírásra és az ideiglenes alkalmazásra vonatkozó belső eljárások lezárására vonatkozó értesítéseket.
   3. cikk
   A kiegészítő jegyzőkönyvet – annak 9. cikke (2) bekezdésével és a 9. cikke (3) bekezdésével összhangban – 2013. július 1-jei hatállyal ideiglenesen alkalmazni kell a megkötésére vonatkozó eljárások lezárásáig.
   4. cikk
   Ez a határozat az elfogadásának napján lép hatályba.

      Kelt Brüsszelben, 2014. március 14-én.

            a Tanács részéről

            az elnök

         M. CHRISOCHOIDIS


title: A Tanács határozata ( 2014. november 18. ) az Európai Munkahelyi Biztonsági és Egészségvédelmi Ügynökség igazgatótanácsa egy lett tagjának és egy lett póttagjának kinevezéséről

text:
               22.11.2014

               HU

               Az Európai Unió Hivatalos Lapja

               C 420/6

         A TANÁCS HATÁROZATA
   (2014. november 18.)
   az Európai Munkahelyi Biztonsági és Egészségvédelmi Ügynökség igazgatótanácsa egy lett tagjának és egy lett póttagjának kinevezéséről
   2014/C 420/05
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Munkahelyi Biztonsági és Egészségvédelmi Ügynökség létrehozásáról szóló, 1994. július 18-i 2062/94/EK tanácsi rendeletre (1) és különösen annak 8. cikkére,
   tekintettel a tagállamok kormányai, valamint a munkavállalói és munkáltatói szervezetek által a Tanácshoz benyújtott jelöltlistára,
   tekintettel a munkahelyi biztonsági és egészségvédelmi tanácsadó bizottság tagjainak és póttagjainak listáira,
   mivel:

               (1)

               A Tanács a 2013. december 2-i (2) és 2014. június 12-i (3) határozatával kinevezte az Európai Munkahelyi Biztonsági és Egészségvédelmi Ügynökség igazgatótanácsának tagjait és póttagjait a 2016. november 7-ig terjedő időszakra.

               (2)

               A BUSINESSEUROPE munkáltatói szervezet jelölést nyújtott be két betöltendő helyre,

         ELFOGADTA EZT A HATÁROZATOT:
   1. cikk
   A 2016. november 7-ig terjedő időszakra a Tanács az Európai Munkahelyi Biztonsági és Egészségvédelmi Ügynökség igazgatótanácsának tagjává, illetve póttagjává nevezi ki a következő személyeket:
   III.   MUNKÁLTATÓI SZERVEZETEK KÉPVISELŐI

               Ország

               Tag

               Póttag

               Lettország

               Aleksandrs GRIGORJEVS

               Andris POMMERS

         2. cikk
   A még ki nem jelölt tagokat és póttagokat a Tanács egy későbbi időpontban nevezi ki.
   3. cikk
   Ez a határozat az elfogadásának napján lép hatályba.

      Kelt Brüsszelben, 2014. november 18-án.

            a Tanács részéről

            az elnök

         S. GOZI

      (1)  HL L 216., 1994.8.20., 1. o.

      (2)  A Tanács határozata (2013. december 2.) az Európai Munkahelyi Biztonsági és Egészségvédelmi Ügynökség igazgatótanácsa tagjainak és póttagjainak kinevezéséről (HL C 360., 2013.12.10., 8. o.).

      (3)  A Tanács határozata (2014. június 12.) az Európai Munkahelyi Biztonsági és Egészségvédelmi Ügynökség igazgatótanácsa litván és máltai tagjainak és póttagjainak kinevezéséről (HL C 182., 2014.6.14., 14. o.); a Tanács határozata (2014. június 12.) az Európai Munkahelyi Biztonsági és Egészségvédelmi Ügynökség igazgatótanácsa francia tagjainak és póttagjainak kinevezéséről (HL C 186., 2014.6.18., 5. o.).